﻿ CURSUL NR 3 Studiile asupra mass-media 1 Consideraţii preliminare Sintagma mass-media desemnează ansamblul mijloacelor de informare în masă ori chiar comunicarea de masă, în întregul ei Prin alăturarea dintre cuvântul englez mass (masă de oameni) şi un cuvânt latin media, pluralul substantivului medium (intermediar, transmiţător, mijloc, mediu – fizic sau spiritist), pe tărâm anglofon, s-a realizat o sinteză sui-generis În franceză şi germană, caracteristicile pluralului sunt puse în evidenţă: les medias şi die Medien În sensul cel mai răspândit, prin “medium” înţelegem canalul prin care mesajul parcurge distanţa dintre emiţător si receptor sau chiar distanţa dintre sursă şi destinatar În ultimele decenii, termenul media înlocuieşte cu succes întreaga expresie mass-media, semnificând, simultan, tehnica de producere şi transmitere a mesajelor, suma mesajelor astfel difuzate şi chiar ansamblul producătorilor acestor mesaje Prestigiul termenului “media” se datorează lui Marshall McLuhan, care, în cartea sa din 1964, Pentru înţelegerea mediilor – carte care s-a bucurat de celebritate – îl foloseşte în accepţiile de mai sus Astăzi, construcţii lingvistice având în componenţă acest cuvânt (sau chiar derivate ale lui) s-au impus în limbajul specialiştilor: multimedia, noile media, macromedia, hypermedia, media analysis, mediatizare ori mediere În Dicţionarul politic redactat de Tămaş, mass-media sunt astfel definite: “Ansamblul mijloacelor şi modalităţilor tehnice moderne de informare şi influenţare a maselor sau, altfel spus, comunicaţia de masă realizată prin presă, radio, tv, cinematograf, discuri şi alte mijloace Gruparea lor într-o singură categorie se întemeiază pe faptul că toate contribuie la crearea unei culturi de masă, proprie civilizaţiei moderne, diferită de cultura rezervată publicului instruit, cultură difuzată prin instituţii de învăţământ şi cărţi Cultura de masă vehiculează prioritar anumite valori (tinereţe, frumuseţe feminină sau masculină, confort, consum) şi elaborează o mitologie proprie (vedete) Comunicaţia de masă a devenit deosebit de importantă în politică şi activitatea de guvernare a societăţii, datorită posibilităţilor oferite pentru informarea şi influenţarea milioanelor de cetăţeni, ceea ce a determinat o anumită estompare a formelor tradiţionale de comunicare politică În aceste procese, un rol prioritar revine televiziunii” Aşadar, din prima frază, este reliefat procesul de influenţare a maselor, majoritatea dicţionarelor occidentale consultate neamintind decât difuzarea informaţiilor sau transmiterea informaţiilor către audienţa de masă Întrucât noţiunile de comunicare de masă, mass-media, mijloace ale comunicării de masă nu se “acoperă” perfect între ele, adică nu sunt de o sinonimie fără cusur, utilizarea lor poate stârni uneori confuzie De aceea, aducem în această pagină şi definiţiile unuia dintre cei mai prestigioşi gânditori francezi ai domeniului, Jean Cazeneuve, care le înţelege astfel: “Media desemnează în principiu procesele de mediere, mijloacele de comunicare şi se traduce, în general, cu sintagma comunicaţiile de masă Rezultă că media = mijloace de informare (comunicare), iar mass-media = mijloace de comunicare pentru un public larg, de masă, mijloace inventate şi folosite de către civilizaţiile moderne şi care au drept caracteristică esenţială uriaşa lor putere corelată cu un vast câmp de acţiune Fără discuţie că în această categorie trebuie înscrise: radiodifuziunea, televiziunea, cinematograful, presa scrisă, cartea, discursurile, benzile, casetele, videocasetele, afişul publicitar Se poate considera, aşa cum pe bună dreptate procedează Marshall McLuhan, că şi cuvântul, telefonul, telegraful, scrisul sunt mijloace de comunicare, chiar dacă ele servesc mai curând la stabilirea de relaţii interpersonale decât ca emiţători către marele public” Într-o bună aproximaţie, comunicarea de masă poate fi înţeleasă ca fiind ansamblul procedeelor (media tipărite, radio-tv, cinema, noile media etc ) prin care se realizează informarea unui public larg (sau prin care are loc procesul de comunicare către opinia publică) În tratarea conceptului de comunicare în masă se folosesc sintagme ca amplitudine socială a mesajului, simultaneitate a receptării, standardizare a consumului mediatic ori nivel (înalt sau scăzut) al receptivităţii De aceea, pe această linie, sunt preferate expresii ca tehnici de difuzare colectivă ori canale de difuzare colectivă Toate acestea semnifică o realitate incontestabilă a comunicării de masă şi anume semnifică mixarea unui conglomerat de fenomene socio-culturale cu un altul, provocat de evoluţia tehnicilor înalte Această mixtură, evident, se manifestă prin caracteristici specifice, ultimele decenii tranşând, se pare definitiv (dar ce poate fi, în definitiv, definitiv?), prezenţa accentelor deasupra componentelor tehnice (tehnologice) în defavoarea câmpului umanistic tradiţional Cultura electronică, audiovizuală, denumită şi “era Marconi” de către McLuhan, este doar un simplu indiciu al acestui tratament, care este cu mult mai profund şi mai subtil decât putem noi schiţa acum, aici Datorită prezenţei lor, uneori agasante, în aproape toate segmentele vieţii cotidiene, mass-media cunosc abordări critice extrem de riguroase, unele mergând până la contestaţie şi negare De fapt, pe măsură ce şi-a cristalizat prezenţa, fiecare mijloc de informare s-a văzut în faţa unor abordări neprietenoase, începând cu J J Rousseau, Diderot (care era convins şi spunea adesea că presa este pentru oamenii ignoranţi, adică pentru aceia care citesc puţin) ori Voltaire Suly Proudhon afirma că ziarul este un adevărat “cimitir al ideilor”, iar T -J Desanti crede că “va veni ziua când cei care produc în domeniul gândirii vor deveni surzi la mass media” Sunt şi opinii, mai puţine totuşi, care exultă anvergura nemaipomenită a mediilor în contemporaneitate Spirite lucide tratează problemele mass-media cu seriozitatea atentă necesară în abordarea uneia dintre problemele esenţiale ale lumii noastre “În sistemul complex şi labirintic al comunicării de masă (care pune în mişcare capitaluri imense, echipamente tehnice sofisticate, resurse umane uriaşe, are ca beneficiari ai produselor sale miliarde de oameni, ocupă o poziţie vitală în angrenajul politic al oricărei societăţi etc ) nimic nu poate fi simplu şi de la sine înţeles Mass-media au devenit, în lumea modernă, un fel de centru gravitaţional în raport cu care se poziţionează toate celelalte segmente ale societăţii – sistemul economic, sistemul politic, sistemul ideologic, sistemul cultural, sistemul tehnologic, sistemele şi subsistemele sociale” Sunt chiar opinii la fel de avizate care consideră presa prima putere într-o societate, deşi până nu demult eram obişnuiţi cu sintagma “cea de-a patra putere” Dar acest lucru este mai puţin important acum, deoarece, în contemporaneitate, noţiunea de putere s-a încărcat cu destule semnificaţii noi şi, poate, neaşteptate, ajungând să nu mai desemneze puterea politică, aşa cum a făcut-o multă vreme şi cum o regăsim în studiile devenite clasice Studiile asupra mass-media, fără a urmări cuminte sinuozităţile manifestărilor presei, vor fi legate de dezvoltarea acesteia, în mod firesc Iar dominantele gândirii fiecărei perioade, acel “spirit al timpului” atât de clamat uneori, cu valorile sale consolidate, este prezent în analizele şi punctele de vedere care iau în vizor manifestările mass-media Francis Balle schiţează chiar un tablou al evoluţiei studiilor asupra mass-media – într-o continuă corelaţie cu opiniile dominante (cu spiritul timpului), opinii care scriu istoria – tablou pe care-l vom reda, la sfârşitul acestui capitol (1 2 6 ), în primul rând pentru că serveşte interesului nostru didactic, dar şi pentru că sintetizează, oricât de sumar, liniile de forţă ale unei întregi şi extrem de laborioase perioade de reflecţie asupra mediilor Bernard Miège, preocupat la rându-i de fireasca dorinţă a cercetătorului profund avizat de a cuprinde un domeniu atât de predispus numeroaselor reformulări şi schimbări de perspectivă, găseşte o sintagmă generoasă şi suplă – gândirea comunicaţională –, prin intermediul căreia reuşeşte să reliefeze, elegant, sinuoasa istorie de până acum a cercetărilor care şi-au fixat ţintele pe teritoriile comunicării mediatice Dar ce este gândirea comunicaţională? “Gândire a modernităţii, necesară pentru a facilita modernizarea structurilor sociale, gândirea comunicaţională este cel mai adesea considerată ca o valoare în sine (evocarea comunicării e suficientă uneori pentru a face din ea un fel de profeţie autorealizatoare), pentru ca alteori – şi chiar în acelaşi timp – să fie criticată în numele apărării artei, pentru propensiunea ei de a produce consensuri şi, mai mult chiar, pentru excluderile pe care le disimulează Cum ar putea să se afle o gândire necorespunzând nici unei modalităţi cunoscute a gândirii ştiinţifice academice la originea unor noi abordări, adică să dea seama de schimbările societăţilor contemporane?” Pe măsură ce mass-media au devenit industrii importante în societăţile moderne, numărul studiilor dedicate lor a crescut spectaculos iar diversele valenţe ale comunicării sunt analizate atent azi de către cercetători bine echipaţi Numărul studiilor despre mass-media apărute în ultimele decenii este aproape copleşitor, iar inventarea unor noi mijloace de multiplicare a mesajelor – internetul, noile media, sateliţii comunicaţionali, multimedia, intranetul, hipermedia – a făcut necesară apariţia de instituţii care să poată utiliza şi gestiona noile tehnologii, comunicarea cunoscând, astfel, dimensiuni, în special în câmpul relaţiilor sociale, de o neliniştitoare abundenţă Şi chiar dacă sunt tendinţe de a beatifica, în principal, caracterul tehnic şi tehnicist al comunicării de astăzi şi de perspectivă, utilizând sintagme precum “teoria informaţiei” ori “ştiinţa informaţiei”, cercetători supracalificaţi îndrăznesc să vorbească, în continuare, de comunicare mediatică normală Numai că normalitatea, acum, trebuie să primească, flexibil şi nearogant, nuanţări adecvate proceselor la care participă continuu, analize neatinse de stressul generator de conflicte, pe care îl cunoaştem din istorie şi care, pentru mulţi, semnifică scormoneli stânjenitoare şi respingeri “de plano”, în imposibilitatea unui dialog permisiv Nu toţi suntem la fel de speriaţi de acest proces comunicaţional datorat mediilor, deoarece, cu efort, spirit relativist şi temeinicie, putem decodifica, în toate formele de manifestare a tehnicilor atotputernice, ajutoare docile şi performante ale relaţiilor de comunicare dintre oameni Trecem unii pe lângă alţii, uneori ne întindem mâinile sau doar ne salutăm cu indiferenţă, citim aceleaşi ziare sau ne amuză aceleaşi programe tv, trăim în acelaşi oraş şi, eventual, avem aceeaşi marcă de automobil, dar ne deosebim esenţial prin modul în care ne raportăm la exigenţele şi contradicţiile comunicării contemporane Şi, dacă până nu demult comunicarea putea fi plasată comod printre construcţiile intelectuale seducătoare, inserţia socială putându-se realiza şi în absenţa acestei facultative “ideologii”, iar producţia industrială înainta irezistibil, în relaţie doar cu materia primă şi calificarea forţei de muncă, astăzi, brusc, nimic nu mai funcţionează, nimic nu mai “merge”, fără o atentă, detaliată şi energică strategie comunicaţională Strategii de comunicare sunt adoptate acum de către organizaţii, întreprinderi, partide politice ori de către grupări sportive, cu un firesc nebănuit, de parcă astfel s-a procedat de când lumea şi pământul Nimeni, însă, oricât de înverşunat ar perora împotriva sistemului mass-media, nu poate concepe, astăzi, lumea noastră în absenţa acestui sistem “Mass-media supravieţuiesc ca sistem deoarece furnizează funcţii importante pentru societate, în ansamblul ei Adică, sistemul mass-media are anumite consecinţe asupra populaţiei, consecinţe care sunt considerate cu adevărat importante Atât timp cât mass-media răspund acelor necesităţi ale societăţii considerate importante, sistemul care le satisface va rămâne acelaşi” Astfel, deşi criticile nu contenesc să se reverse asupra diverselor manifestări mediatice, sistemul mass-media nu dă semne de oboseală nicăieri în lume, ocupând mai departe un loc privilegiat 2 Firesc, studiul asupra mass-media nu are o istorie prea lungă Ultimele trei decenii, care au multiplicat enorm numărul studiilor despre comunicarea mediatică, s-au dovedit a fi extrem de preocupate de problemele puterii şi efectelor mass-media, aflate în relaţie directă cu fenomenul cel mai discutat, peste tot în lume (dar mai ales în USA şi UE), în clipa de faţă: concentrarea presei Încă în 1977, UNESCO doreşte analizarea noilor problematici aduse cu sine de generalizarea comunicării la scară planetară şi înfiinţează o comisie în acest scop, comisie condusă de irlandezul Sean Mac Bride Lucrările şi concluziile la care a ajuns Comisia Bride au stârnit nu numai aprige controverse, dar şi proteste din partea a două state – SUA şi Anglia – care au retras atunci Comisia Raportul s-a intitulat Mai multe voci, o singură lume şi a reuşit să surprindă câteva probleme esenţiale, care astăzi, când se discută cu atâta energie despre fuziunile recente dintre VIACOM şi CBS, dintre AOL şi Time-Warner ori despre apropierea (la care s-a opus recent UE) dintre EMI (UK) şi Time-Warner (USA) pe piaţa muzicii europene, sunt mult mai evidente Iată un paragraf din acest istoric raport, publicat acum 20 de ani, în 1980: “Rolul jucat de societăţile multinaţionale a devenit una din temele centrale ale dezbaterii asupra comunităţii internaţionale Aceste societăţi nu numai că mobilizează şi transferă pe piaţa comunicării capitaluri şi tehnologii, dar ele vând nenumărate produse de consum socioculturale, care vehiculează, global, idei, gusturi, preferinţe şi credinţe Astfel, organizaţiile multinaţionale influenţează direct aparatul de producţie economic al ţărilor, acolo unde-şi exercită activităţile Ele intervin şi în comercializarea culturii şi chiar prin aceasta sunt în măsură să modifice orientarea socioculturală a unei societăţi în ansamblul său ” Studiile ştiinţifice şi cercetările de până acum asupra sistemului mass-media nu au urmat, firesc, trasee ori planuri dinainte stabilite, nu putem detecta, aici, o ordine prealabilă sau vreo corelare a cercetătorilor, fie şi dintr-o singură zonă geografică, în privinţa paşilor pe care urmau să-i facă într-un domeniu anume De multe ori, cum se cunosc atâtea cazuri în varii discipline, sugestii şi reflecţii importante s-au născut din preocupări care nu vizau existenţa mass-media Dar, oricum au apărut, din căutări haotice şi lipsite de coordonarea unor principii integratoare sau, dimpotrivă, din existenţa unor programe riguroase, atent cumpănite, reflecţiile şi studiile asupra mass-media trebuie unificate, fie şi provizoriu, prin câteva repere 2 1 Mass-media şi studiul funcţionalist-empiric Majoritatea cercetătorilor consideră că sistemul mass-media dintr-o ţară se află într-o relaţie directă cu sistemul politic existent acolo Astfel, sistemul politic determină cu exactitate relaţiile dintre media şi guvern Primii care au sesizat această dependenţă se numără astăzi printre fondatorii studiului asupra mass-media Astfel, Harold D Lasswell, în 1927, publica un articol precursor, cum îl numeşte Bernard Miège, pe care însă autorul său l-a considerat a fi doar de propagandă politică, neintuind că celebritatea îi va veni din cu totul altă parte Apoi, douăzeci de ani mai târziu, în 1948, Lasswell publica o carte fundamentală în istoria scurtă a studiului asupra mass-media, intitulată The Communication of Ideas (Comunicarea ideilor) El defineşte aici acţiunea de comunicare într-un mod atât de original, încât va fi citat apoi în mai toate scrierile de mai târziu ale domeniului: “Se poate descrie convenabil o acţiune de comunicare răspunzând la următoarele întrebări: * cine spune ? * ce spune ? * prin ce canal ? * cui ? * cu ce efect ? Studiul ştiinţific al procesului de comunicare tinde să se centreze pe una sau alta din aceste întrebări Specialistul lui cine? (comunicatorul) se aplică studiului factorilor care dau naştere comunicării şi o dirijează Această subdiviziune se numeşte analiza de reglare (control analysis) Cel care studiază mai ales radioul, presa, cinematograful şi alte canale de comunicare, participă la analiza mijloacelor de informare (media analysis) Când centrul de interes s-a constituit din persoanele atinse de aceste mijloace de informare, vorbim de analiza audienţei (audience analysis) Dacă problema tratată se referă la impactul asupra receptorilor, se vorbeşte despre analiza efectelor (effect analysis)” Chiar dacă mai târziu un cercetător de înaltă reputaţie, Elihu Katz, se va revolta împotriva acestei definiţii inaugurale, denunţându-i tirania, iar Theodor W Adorno (important reprezentant al celebrei Şcoli de la Frankfurt) o va critica de pe poziţii ideologice de adversitate, se observă, la peste 50 de ani de la punerea ei în circulaţie, că a servit drept incipit întregii construcţii teoretice despre mass media Elihu Katz, în 1959, consideră că are datoria de a face lumină în privinţa pericolului la care expune schema lui Lasswell şi anume că aceasta “concentrează atenţia numai asupra a ceea ce mediile fac din oameni, dar nu şi asupra a ceea ce oamenii fac din medii” (adică, schema lui Lasswell nu aduce vreo explicaţie privitoare la utilizările mass-media de către destinatari – receptori) Cercetările din domeniul comunicării emergente şi-au aflat, însă, în formula atât de elegant elaborată de către Harold D Lasswell, adevărate programe de studiu, simplitatea şi linearitatea ei fiind susţinute de date empirice irefutabile Lasswell face parte dintre iniţiatorii americani ai studiilor asupra comunicării, împreună cu Paul Lazarsfeld şi Carl Hovland Cei trei sunt consideraţi a fi pionierii abordării empirico-funcţionaliste a mijloacelor de informare în masă şi, datorită lor, unii autori cunoscuţi ajung să afirme că studiul asupra mass-media este o disciplină americană (Fr Balle) Paul Lazarsfeld tipăreşte în 1940 Radio and the Printed Page (Radioul şi pagina tipărită) unde fixează, datorită observaţiilor de pe teren, contribuţiile celor două media Tot primul care a fost preocupat de studiul audienţei mass-media (pe atunci, presa scrisă şi radioul), Paul Lazarsfeld, publică, în 1944, The People’s Choice (Alegerea poporului), carte devenită celebră cu repeziciune, care a reprezentat, apoi, prototipul anchetei privitoare la schimbarea şi formarea opiniilor populaţiei în timpul unei campanii electorale Cartea aceasta era, de fapt, rezultatul observaţiilor mai vechi ale lui Lazarsfeld, efectuate în comitatul Erie din statul Ohio, al anchetelor sale din timpul campaniei electorale, din 1940, campanie în care s-au înfruntat Franklin Delano Roosevelt, preşedintele în exerciţiu pe atunci, aflat în faţa celui de-al treilea mandat (fapt unic în istoria USA) şi contracandidatul său, republicanul Wilkie S-a putut constata, încă de la început, că studiul audienţei este legat de comanda socială care, apoi, va fi mereu forţa ce va impulsiona studiile de audienţă, din ce în ce mai sofisticate, până la cele din zilele noastre O colaboratoare a lui Lazarsfeld, Herta Herzog, publică, în 1941, lucrarea Audienţa foiletoanelor, în urma analizării informaţiilor obţinute prin interogarea unui număr de 2 500 de auditori ai foiletoanelor radiofonice, interesându-se doar de raţiunile care îi îndemnau pe aceştia să prefere tipul acesta de emisiuni Carl Hovland a fost atras de mecanismele schimbărilor de atitudine şi de analizarea pârghiilor prin care se realizează persuasiunea A beneficiat şi de un câmp de observaţie privilegiat, după al doilea război, Hovland devenind responsabil cu studiile asupra comunicării la Departamentul Informaţie şi Educaţie al armatei americane Totodată, el a fost influenţat de studiile psihologului F H Lund, publicate în volumul The Psychology of belief (Psihologia încrederii), în 1925 Carl Hovland a fost, în bună măsura fără să o ştie, un antemergător al psihologiei sociale, un psihosociolog, el publicând mai multe lucrări de psihologie a influenţei şi utilizând un redutabil arsenal experimental Variaţiile opiniilor individuale în cadrul grupurilor care suportă argumentaţii diferite, fie în prezentare, fie în conţinut, i-au absorbit atenţia şi interesul ştiinţific Dar, înaintea celor trei (Lasswell, Lazarsfeld şi Hovland), dezbaterile de idei asupra organizării societăţii, pe vremea în care doar presa tipărită şi cărţile existau pe piaţa mediatică, au fost stimulate de către volumele lui Gustave le Bon, La psychologie des foules (Psihologia mulţimilor), publicat în 1895, Charles Horton Cooley, Social Organization, (Organizarea socială), din 1909 şi Walter Lippman, Public opinion (Opinia publică), din 1922, deşi, în aceste importante volume, media sunt abia prezente, neconstituind obiecte de studiu prioritare, ci doar “personaje contextuale” Pentru cercetătorii amintiţi până aici, media sunt părţi ale socialului, asigurându-i acestuia importante funcţii – informarea, educarea, divertismentul etc Pentru reprezentanţii funcţionalismului, este extrem de important rolul mass-media, ca şi influenţa lor asupra audienţei Alţi cercetători sunt cunoscuţi pentru studii pe această linie deschisă de Lasswell, Lazarsfeld şi Hovland: Charles Wright, Robert Merton ori Talcott Parsons, preocupaţi de controlul ambientului, de transmisia moştenirii culturale ş a m d Funcţionaliştii, în opoziţie cu behaviorismul apăsat, la modă, vor accentua fragilitatea mass-media în faţa autonomiei receptorilor, reliefând ajutorul presei în “democratizarea” culturii, anchetele lor fiind axate pe cerinţele consumatorilor Cartea lui Elihu Katz din 1955 vine să infirme teoriile influenţelor puternice ale mass-media (teoria glonţului magic ori teoria acului hipodermic), propunând cei doi paşi în fluxul comunicării (two steps flow of communication), legând comunicarea de masă de comunicarea interpersonală, liderii de opinie redifuzând mesajele media Dacă s-a îndepărtat de exagerările psihologiei behavioriste, abordarea funcţionalistă a mass-media nu a respins şi observaţiile provocatoare ale sociologiei culturii de masă, ieşind, astfel, întărită din această interacţiune elastică Astfel, reprezentanţi ai săi au analizat foloasele şi gratificaţiile/satisfacţiile (uses and gratifications), au studiat funcţia de agenda-setting a mass-media (Mc Combs şi Shaw), eficacitatea culturală a televiziunii (Gebner) ori influenţarea receptării TV de către valorile şi tradiţiile culturale Wilbur Schramm, pe urmele lui Elihu Katz, concepe, în 1973, chestionare prin care se interesează mai puţin de ceea ce media fac oamenilor, ci de ceea ce oamenii fac din mass-media Schramm are o perspectivă filosofic-umanistă privitoare la comunicare şi în cartea sa Procesul comunicării afirmă aproape şoptit: Când comunicăm, încercăm să stabilim o comuniune cu cineva, adică încercăm să împărtăşim o informaţie, o idee sau o atitudine Aducerea în prim-plan a nevoilor oamenilor (cognitive, afective, relaţionale, de evaziune, de integrare) în relaţie cu mass-media specifice modifică vechea dependenţă a receptorului de emiţător, permiţând forme incipiente de dialog Toate acestea duc înspre perenitatea abordărilor empiric-funcţionaliste, flexibilitatea asigurând metodei supravieţuirea Astfel, unul din reprezentanţii francezi ai curentului funcţionalist, Jean Cazeneuve poate să afirme: “Individul, înecat de valul de informaţii, ar putea fi atunci transformat într-o maşină de înregistrat, dacă nu ar deveni, după ce atinge un anumit prag, indiferent la un surplus de stimuli Una din concluziile cele mai evidente a unor studii recente este că nu se poate, prin reţeaua de comunicare, să faci orice vrei din indivizii în cauză Ceea ce se comunică nu este neapărat integrat de o personalitate” 2 2 Timpul sociologilor Mijloacele de comunicare de masă au devenit parte a structurii instituţionale a societăţii şi îşi vor conserva acest statut atâta vreme cât vor furniza funcţii importante mediului social Mass-media răspund continuu cerinţelor şi urgenţelor sociale, stabilitatea lor trebuind căutată exact în aceste puncte în care sunt de neînlocuit Deocamdată Mass-media, ca sisteme sociale, sunt abordate continuu cu un interes nedisimulat de către sociologi Provocând evidente transformări în comportamentul publicului, care, la rigoare, poate fi societatea în întregul ei, sistemul mass-media suportă cercetări atente, complexe, ştiinţifice, fundamentate sociologic Studiile despre ordinea socială, ca şi studiile despre individ, care provin din mai multe ştiinţe sociale, se regăsesc în teoriile despre influenţa mass-media Iar dacă s-a renunţat la ideea unei ştiinţe a comunicării care să includă toate datele furnizate de diverse discipline, perspectiva sociologică rămâne una de prim ordin, capabilă să contribuie liniştitor la elucidarea multor zone rămase neclare în convieţuirea noastă cu atotputernicele mass-media Sociologia comunicării de masă ar putea constitui maximul dorinţelor integratoare ale unor domenii cu vechi state de funcţiuni în câmpul ştiinţific In acest sens, o importantă iniţiativa i-a aparţinut lui Georges Friedmann, sociolog care şi-a axat analizele pe continuarea cunoscutelor deschideri operate de celebrul Edgar Morin Friedmann a fost epatat de sistemul tehnic (şi timpul, se vede tot mai limpede, îi dă dreptate), insistenţele sale gravitând în jurul importanţei tehnicilor L’esprit du temps, cartea publicată de Edgar Morin, în 1962, recunoscută a fi drept modernă şi încă pertinentă, sugera că demersul sociologic asupra culturii de masă este contrar funcţionalismului-empiric Morin considera cultura de masă drept un sistem propriu, relaţionat cu societatea şi istoria şi nu un efect al mass-media G Friedmann a întemeiat CECMAS (Centrul de studii ale comunicării de masă) – un laborator care funcţionează pe lângă Şcoala Practică de Înalte Studii din Paris Conducând CECMAS, Friedmann iniţiază revista “Communications” în care se vor publica studii importante pentru comunicare, ce vor aduce nu numai în Franţa, dar şi în întreaga regiune, posibilitatea dialogului intelectual şi menţinerea problematicii la un foarte bun nivel Georges Friedmann vede în sociologia mass-media, înainte de toate, un studiu asupra interacţiunilor dintre societate şi marile tehnici de comunicare “În ştiinţele sociale, toate transmiterile de mesaje între un emiţător, de o parte, şi un receptor, de alta, este o comunicare pe care emiţătorul, adică un om sau un dispozitiv mecanic, o face” Un alt corifeu incontestabil al domeniului, Denis McQuail, afirmă caracterul multiparadigmatic al sociologiei comunicării, vizând o ştiinţă mai generală, dar, cunoscător, respinge credinţa unora (vezi Robert Escarpit, în 1972) de a realiza un model unic (prin unificare) al ştiinţei comunicării, care poate avea în vedere, în primul rând, cele două mari domenii, distincte până la un punct, tehnologia suprasofistificată şi principiile comunicării umaniste Pentru McQuail, mass-media sunt o sursă de putere, o arenă în care “afacerile vieţii publice sunt jucate” la nivel mondial, dar şi relansatori ai culturii de calitate ori arbitri ai modei, manierelor şi ai stilurilor de viaţă Dar nu numai atât “Media sunt o industrie în creştere şi foarte schimbătoare, asigurând locuri de muncă, producând bunuri şi servicii, hrănind industrii apropiate De asemenea, pot fi înţelese ca o instituţie, dezvoltându-şi propriile reguli şi norme care o leagă de alte instituţii sociale Instituţia media este reglată, la rândul ei, de către societate (…) Mass-media au devenit o sursă dominantă de definiţii şi imagini ale realităţii sociale, pentru indivizi, dar şi pentru grupuri şi societăţi; media exprimă valori şi judecăţi normative inextricabil corelate cu ştirile şi cu divertismentul” Inventatorul (denominatorul) sociologiei, Auguste Compte, în 1837, în cartea sa Positive Philosophy, dorea, prin această alăturare a unui cuvânt latin (socius) cu unul grec (logos), desemnarea fizicii sociale, este primul autor preocupat de o concepţie organică a societăţii, chiar dacă nu a inventat conceptul de societate ca organism şi, prin atenţia acordată consecinţelor supraspecializării, devine unul dintre strămoşii legitimi ai dezvoltării conceptului de societate de masă Cartea lui Herbert Spencer, First Principles, publicată în 1863, îl aşează pe autorul ei în poziţia de al doilea fondator al sociologiei moderne, după Compte Aici, Spencer propune legile evoluţiei, care-l vor marca mai târziu pe Charles Darwin, legi pe care le credea valabile pentru absolut toate ştiinţele Între 1876 şi 1896, Spencer scrie, studiind societatea prin prisma principiilor sale, The Principles of Sociology, lucrare tipărită în patru volume În 1893, Emile Durkheim publică importanta sa carte, care va face din el unul din cei mai reputaţi sociologi francezi ai epocii, Diviziunea socială a muncii, în care va trata câteva teme discutate, deja, de Compte, Spencer şi Tonnies, în special aprofundând problematicile legăturii individului cu societatea Pe lângă cei trei sociologi amintiţi mai sus, asupra lui Durkheim au o deosebită înrâurire, în perioada în care este profesor la universitatea din Bordeaux, operele lui Espinas şi Schaffle Solidaritatea socială, ca rezultat al diviziunii muncii, este opusă de Durkheim conceptului de anomie, care reprezintă unul dintre efectele dizarmoniei sociale După 1900, va susţine şi publica, pe rând, câteva cursuri de pedagogie, definind şcoala ca pe un instrument de luptă împotriva monopolului politic şi va studia cu migală evoluţia istorică a familiei în societatea occidentală Descriind ce (se) înţelege printr-un fapt social, acum mai bine de o sută de ani, explică parcă efectele de astăzi ale mass-media: “Iată deci o serie de fapte care prezintă caractere foarte speciale: ele constau în maniere de a se purta, de a gândi şi de a simţi, exterioare individului şi care sunt înzestrate cu o putere de corecţie în virtutea căreia sunt impuse Ca urmare, aceste fapte nu pot fi confundate cu fenomenele organice întrucât constau în reprezentări şi acţiuni, nici cu fenomenele psihice, care nu există în afara conştiinţei individuale şi decât prin ea Aşadar ele constituie o nouă specie, iar calificativul sociale lor se cuvine să li se acorde şi să li se rezerve (…) Astăzi nu se mai poate contesta faptul că majoritatea ideilor şi înclinaţiilor noastre nu sunt elaborate de noi, ci ne vin din afară ” Dacă F Crespi afirmă, în 1983, că omul este singurul animal capabil de dezordine, cu aproape un secol mai devreme, Durkheim scrie o întreagă carte pe tema dezordinii umane fundamentale, şi anume sinuciderea (în 1897), adică o măsură a gradului de indeterminare, de neprevăzut din orice societate, numind-o, totuşi, cu destulă rigoare ştiinţifică, fapt social Lui Emile Durkheim i se atribuie crearea Şcolii franceze de sociologie, care a numărat străluciţi reprezentanţi, cel mai cunoscut fiind poate Marcel Mauss, întemeietor al etnologiei în hexagon, al cărui volum Eseu despre dar a fost republicat de foarte multe ori În 1895, Gustave le Bon publică deja amintitul op, iar Walter Lippmann, în 1922, tipăreşte volumul Opinia publică, în care, chiar dacă abia amintite, sunt prezente, totuşi, notele unor studii asupra ziarelor şi cărţilor Este o continuare, aici, a ideilor Secolului Luminilor, care va duce destul de repede la studii serioase şi din ce în ce mai pertinenete asupra comunicării de masă Se spune că democratizarea culturii s-a produs odată cu apariţia tehnicilor de comunicare moderne, care permit infinite posibilităţi de expresie, ca şi utilizarea unui număr suficient de surse, astfel încât dubiile privind veridicitatea informaţiilor să se subţieze cât se poate de mult Cu toate acestea, deşi acurateţea informaţiei poate atinge performanţe mai mult decât satisfăcătoare, criticile la adresa mass-media nu contenesc; dimpotrivă, în unele ţări (în primul rând Franţa, apoi USA), articolele şi studiile care trag semnale de alarmă par a fi majoritare ori creează această impresie “Mass-media, se obişnuieşte să se proclame, sunt responsabile de condiţionarea opiniei publice, de pasivitatea telespectatorului, de uniformizarea gusturilor Copilul devine un adult precoce, iar mulţi adulţi devin copii întârziaţi Afectivitatea, din acest moment, primează asupra reflecţiei şi acţiunii Micul ecran înlocuieşte terenurile de sport şi creaţia este desacralizată Îţi trăieşti viaţa prin procură: eroinele foiletoanelor servesc drept intermediare şi promovarea vedetelor împiedică orice distanţare critică La fel, cursa pentru audienţă nivelează, nivelul fiind foarte scăzut Concurenţa între reţelele de televiziune accentuează această mediocritate” Iată, sintetizate, multe dintre cele mai frecvente reproşuri, care sunt adresate în mod simptomatic mediilor de pe aproape toate meridianele Terrei Şi în aceste critici, sociologii sunt divizaţi, neavând un punct de vedere unitar Sociologul francez Pierre Bourdieu, cunoscut pentru incisivitatea şi inteligenţa demersului său critic, sesizează că în universul mass-media, caracterizat printr-un înalt grad de cinism, tocmai problemele morale sunt în exces abordate “Ca sociolog, ştiu foarte bine că morala nu poate să fie eficientă decât dacă se sprijină pe structuri, pe mecanisme care să facă în aşa fel ca oamenii să devină interesaţi de morală Iar pentru ca o atitudine de felul unei preocupări morale să poată să apară, ar trebui ca ea să beneficieze de suporturi şi de întărituri, de recompense înăuntrul acestei structuri Aceste recompense ar putea să vină şi din partea publicului (dacă acesta ar fi mai luminat şi mai conştient în privinţa manipulărilor la care este supus) Consider că, în momentul de faţă, toate câmpurile de producţie culturală sunt supuse constrângerii structurale a câmpului jurnalistic şi nu a unuia sau altuia dintre jurnalisti ori dintre directorii de canale, ei înşişi depăşiţi de forţele câmpului” Bourdieu vede în mass-media, cu îngrijorare, câmpul care impune “propriile sale constrângeri” celorlalte câmpuri culturale, dar şi sociale şi va publica periodic semnalele sale de alarmă menite a limita, în special, intruziunea periculoasă a audio-vizualului în toate sistemele de valori morale şi intelectuale Profesor emerit al Universităţii Bordeaux III, Robert Escarpit, comparatist şi sociolog literar, are un traseu foarte original în studierea teoriei informaţiei şi comunicării Interesat de literatură şi de carte în general, ca acte de informare şi mijloace de comunicare, practicant al criticii sociologice, Escarpit ajunge să publice Théorie générale de l’Information et de la Communication, carte al cărei ultim capitol se intitulează Timpul sociologilor Acolo, Robert Escarpit afirmă că “nu există socializare fără comunicare” şi că “relativ recent sectorul teoriei comunicării pe care-l numim (cu un termen criticabil) comunicare de masă a devenit terenul de predilecţie al sociologilor” Dezvoltarea impetuoasă a tehnologiilor de comunicare, care pot polariza interesul unui enorm număr de receptori (destinatari), mase de auditori, a dus la avansarea în prim-plan a sociologilor Ca şi Fr Balle, Escarpit consideră că primele preocupări în acest domeniu au apărut în Statele Unite, prin studiile lui W W Charters (despre efectele cinematografului asupra tineretului – Motion Picture and Youth A Summary, Macmillan,1933), Harold D Lasswell, Paul F Lazarsfeld, Bernard Berelson, H Gaudet ş a Escarpit crede că la anumite praguri critice de dimensiune, cantitativul se transformă în calitativ şi de aceea a ajuns, de la sociologia literaturii, la teoria generală a comunicării, stabilindu-şi precursorii printre sociologi ca Max Weber, Georg Simmel şi Charles H Cooley Problema fundamentală a comunicării este, în viziunea sa, trecerea de la grup la masă, istoria oferind, prin fascism, nazism şi comunism, exemple de masificări alienante, neliniştitoare pentru întreaga meditaţie asupra domeniului Dacă grupul suportă calificativul de subsistem de comunicare, masa, dimpotrivă, se opune comunicării Meditând mai departe şi luându-şi drept aliat cartea Comment vivre entre les autres sans être chef et sans être esclave de Yona Friedman (Pauvert, Paris, 1974), carte care critică ascuţit iluzia comunicării globale, Escarpit îndeamnă la nesupunere în faţa sintagmei care va cuceri, apoi, întreg câmpul meditaţiei contemporane – comunicarea de masă: “Trebuie să avem curajul de a denunţa noţiunea de comunicare de masă ca pe o fantasmă născută din şocul «numărului» şi ca o mistificare care nu este întotdeauna inocentă” Raymond Williams, cel care a iniţiat studiile culturale, cunoscute şi sub numele de Şcoala de la Birmingham, accentuează asupra distincţiei dintre comunicarea manipulativă şi cea participativă Meditaţiile sale privitoare la istoria socială a tehnologiei televiziunii sunt încă actuale, putând fi aplicate şi în noile media Şcoala de la Birmingham, patronată de Williams, cuprinde cercetători cunoscuţi în câmpul mass-media, unii dintre ei deja traduşi în România: James Lull, Roger Silverstone şi John Hartley Şcoala de la Frankfurt care numără printre membrii ei pe Horkheimer, Adorno, Benjamin, Marcuse şi, apoi, pe Jürgen Habermas, a produs studii importante referitoare la industriile culturale, care au un rol de manipulare şi servesc la controlarea sau subvertirea conştiinţelor ce se opun, îndepărtând astfel ameninţările la adresa clasei dominante Cercetătorii americani Melvin L DeFleur şi Sandra Ball-Rokeach argumentează că natura şi gradul de dependenţă de mass-media sunt în conjuncţie cu nivelul până la care societatea este dispusă să fie subiect al schimbării, conflictelor şi instabilităţii Dezvoltările recente ale sociologiei s-au adaptat condiţiilor de tehnicizare şi mediaţie tot mai evidente Modelul difuzionist al lui Everett Rogers din 1963 analizează, într-un demers exhaustiv, circulaţia informaţiei, evidenţiind caracterul ei succesiv, cursiv Trecerea de la informaţie la convingere, decizie, aplicare şi confirmare, de la inovatori la adoptatori precoce, majoritate precoce, majoritate tardivă şi retardatari şi misiunea importantă a intermediarilor, a mediatorilor impun tot mai mult evidenta necesitate a creării unor reţele capabile să traducă inovaţiile Criticile aduse teoriei difuzioniste privesc, pe de o parte, caracterul decisiv al acestor reţele, care tind să devină ele însele actor, în detrimentul informaţiei, şi, pe de altă parte, posibilitatea inovatorilor în a manipula reţelele 2 3 Abordarea ştiinţifico-matematică a mass-media Mecanismele de transmitere a mesajelor, procesele de codificare – decodificare, perturbaţiile apărute pe canal constituiau în anii ’40 punctele de interes ale analiştilor comunicării, interes concretizat în schema canonică a comunicării, la care cercetările ulterioare au adăugat retroacţiunea, adică reacţia de la efect la cauză În cadrul unei delimitări a modelelor comunicării, modelul matematic face parte din categoria modelelor de bază, celelalte două categorii fiind reprezentate de modelele de influenţă şi de cele cu efecte durabile Claude Shannon şi Warren Weaver, ingineri la laboratoarele Bell, scriu, în 1949, o lucrare intitulată The Mathematical Theory of Communication (Teoria matematică a comunicării) în care realizează trecerea de la entropie la informaţie, de la dezordine la ordine Bazată pe statistică, teoria înfăţişează comunicarea ca fiind un proces liniar: mesajul parcurge drumul de la receptor la emiţător, printr-un canal pe care pot apărea distorsionări, independent de voinţa comunicatorilor Eludând conţinutul sau semnificaţia mesajelor transmise, contextul în care se desfăşoară actul de comunicare şi imaginând destinatarul ca un pol pasiv, modelul matematic se axează în primul rând pe codificarea şi decodificarea mesajelor, adică pe latura tehnică a transmisiunii şi mai puţin pe cea semnificantă (content analysis), fiind, de altfel, în mod declarat, destinată rezolvării problemei perturbaţiilor în telecomunicaţii Modelele liniare vor fi treptat completate de logica circularităţii comunicării, adică de posibilitatea de a răspunde la stimulii informaţionali primiţi (retroacţiune) Relaţia organică dintre informaţie şi comunicare este sintetizată astfel de R Escarpit: “Orice comunicare comportă formularea, transferul şi tratamentul informaţiei, adică ale produsului originar al spiritelor umane individuale, oricare ar fi natura acestui proces (ştiinţific, tehnic, artistic, evenimenţial)” Totodată, comunicarea de masă îşi va delimita sectoarele (mass-media, telecomunicaţii şi informatică), fiecare dintre aceste câmpuri găsindu-şi susţinătorii şi teoreticienii lor Cibernetica, fondată ca ştiinţă în 1948 de către Norbert Wiener, urmărea, iniţial, analiza proceselor de comandă şi control a sistemelor tehnice, a organismelor vii şi a sistemelor sociale Obiectul de studiu este abordat printr-o metodologie care apelează la investigaţie şi analiză, ale cărei principii pot fi considerate conexiunea inversă (feed-back-ul), izofuncţionalismul şi binaritatea Matematician de renume, Wiener, autor al lucrărilor Cybernetics or control and communication in the animal and the machine (1947) şi The human use of human being (1949), îşi propune să analizeze comportamentele sociale în chiar dinamica lor, în relaţie directă cu mediul în care se desfăşoară “Informaţia desemnează conţinutul a ceea ce se schimbă în raporturile cu lumea exterioară pe măsură ce ne adaptăm ei şi-i aplicăm rezultatele adaptării noastre Procesul care constă în primirea şi utilizarea informaţiei este procesul pe care îl urmărim pentru a ne adapta la contingenţele mediului ambiant şi a trăi eficient în acest mediu (…) A trăi eficient înseamnă a trăi cu o informaţie adecvată” Analiza sistemică, cu care cibernetica a fost adesea identificată, translează accentul de pe elementele structurale pe cele funcţionale, în condiţii de echilibru Inoperantă în cadrul spaţiului şi a raporturilor sociale – dinamice prin excelenţă –, teoria sistemică a fost desfiinţată de noile ştiinţe ale deceniului opt (etnometodologia, pragmatica, sociologia mediaţiei), modelul cibernetic prevalând, prin analiza aplicată şi prin ralierea la noile tehnologii informaţionale Ideologia tehnicistă astfel ivită “ignoră din ce în ce mai mult omul şi face apologia ştiinţei, a tehnologiei ca unică sursă de progres social şi ca mijloc de rezolvare a crizelor economice Obiectele de comunicare dau astfel naştere unui imaginar social care pătrunde puţin câte puţin în reprezentările colective” Or, această ameninţare necesită o redimensionare a variabilelor tehnice pe scena publică 2 4 Perspectiva lingvistică O poziţie oarecum inedită oferă studiul pragmaticii lingvistice Principiile fondatoare pot fi considerate afirmaţiile membrilor Şcolii de la Palo Alto şi cele ale lui P Watzlawick: “Nu poţi să nu comunici” şi respectiv “Ne supunem în permanenţă regulilor comunicării, dar înseşi regulile, «gramatica» acestei comunicări, sunt lucruri de care nu suntem conştienţi“ Etimologic, termenul pragmatică are în componenţă cuvântul grec praxis şi vizează cu prioritate, consideră B Miège, “relaţia de la subiect la subiect”, adică structurarea sensurilor conform interacţiunilor sociale, ceea ce face din comunicare “un fenomen social integrat” Pentru Emile Benveniste, comunicarea de masă nu poate fi decât un act subiectiv “care transcende totalitatea experienţelor trăite pe care aceasta (subiectivitatea) le adună şi care asigură permanenţa conştiinţei” Dialogul, existenţa unui destinatar al actului de comunicare nu au fost totuşi deplin asumate de “lingvistica enunţării”, cum o denumeşte Xavier Mignot Limba este un instrument de comunicare, dar unul care operează liniar şi nu circular, retroacţiunea fiind exclusă Mihail Bahtin, cercetător rus, analizează această situaţie monologală şi ajunge la concluzia că singur, dialogismul se constituie într-un act de comunicare, enunţarea fiind produsă bilateral de locutor şi de alocutor, ambii producători şi interpreţi; mai mult, monologul este şi el un dialog virtual, prin aceea că reia întrebări şi anticipează răspunsuri Realitatea dialogică este susţinută de intertextualitatea lui Genette, (1982), de polifonie, de importanţa acţiunii comunicaţionale a lui Habermas Acesta din urmă vede în comunicare un nucleu de constituire a realităţii, ce permite elaborarea unor definiţii unice Membrii Şcolii de la Palo Alto se vor concentra asupra unor concepte precum dubla constrângere şi comunicarea paradoxală, evidenţiind perpetua existenţă a constrângerilor, cu variaţiile de rigoare generate de noile tehnici şi noile comportamente comunicaţionale Continuând demersul analitic în direcţia intenţionalităţii ori a non-intenţionalităţii, G Guillaume pune bazele unei noi ramuri semantice: praxematica Convenţia, acordul între participanţii la comunicare, “negocierea” sensurilor şi, implicit, manipularea lor şi a realităţilor definite reprezintă parametri verificaţi ai studiilor despre comunicare Un cuvânt este ales de un jurnalist în detrimentul altui cuvânt tocmai datorită unei negocieri pre-existente, a manifestării în timp a preferinţei pentru acesta Practicile de investire vin adesea tocmai pe filiera mediatică: frecvenţa utilizării unor noţiuni, cu un sens anume intenţionat, oferă validarea acelui sens în spaţiul limbajului privat, demontând astfel teoriile care inversau acest proces, presupunând sfera privată ca fiind generatoarea acestor “reglări de sens” Deposedările sau împroprietăririle lingvistice sunt susţinute de un anumit spaţiu, care le conferă identitate Spaţiul este astfel despărţit de Desmond Morris: teritoriu tribal, familial şi personal Analiza tipurilor de comunicare specifice fiecăreia dintre delimitările de mai sus se desfăşoară cu apelul la o ştiinţă reluată recent: proxemica Dimensiunea ascunsă (The Hidden Demension) şi Dincolo de cultură (Beyond Culture) ale lui Edward T Hall relevă pluralitatea de coduri necesare comunicării din perspectivă teritorială şi identifică trei spaţii: cu organizare fixă, cu organizare semi-fixă şi cu organizare variabilă Fiecare dintre ele generează adevărate ritualuri comunicaţionale, la care participăm conştient sau mai puţin conştient Pe terenul lingvisticii au apărut, odată cu interdisciplinaritatea, ştiinţe conexe, precum sociolingvistica, psiholingvistica Sociolingvistica, pornind de la interacţionism şi etnometodologie, abordează limba şi procesele de comunicare prin prisma contextului social în care iau naştere comportamentele discursive Deşi aceste studii s-au preocupat mai puţin de comunicarea de masă, ideile exprimate au putut fi aplicate, prin analogie şi extindere, şi în acest domeniu Variaţiile lingvistice, determinările antropologice, dimensiunile pragmatice şi interacţionale ale faptelor de variaţie socială au permis cercetătorilor nuanţarea perspectivelor în analiza situaţiilor comunicative W Labov, D Hymes şi J Gumperz aduc la începutul anilor ’80 în prim plan procesele de contextualizare, la care “mediologii” nu puteau rămâne indiferenţi Psiholingvistica, studiind mecanismele psihice ale limbajului, va creşte sub influenţa teoriei informaţiei lui Shannon, deşi, în teoriile mediaţioniste, se constată o depărtare de modelul stimulus-răspuns Disciplina, creată în 1954 de C A Osgood şi T A Sebeok, se va concentra, într-o primă etapă, asupra proceselor de codificare şi decodificare a mesajelor Chomsky sesizează în 1957, în lucrarea Syntactic Structures, caracterul reductiv al demersului psiholingvistic şi aduce în discuţie problematica dinamicii mesajelor Ideile sale vor da naştere unui curent predominant în primii ani din a doua jumătate a secolului XX, cunoscut ca modelul generativ Perioada următoare va detrona şi această abordare, locul ei fiind luat de aplecarea tot mai insistentă a studiilor asupra modelelor interactive, asupra modului de prelucrare a informaţiei Cercetătorii au apelat, tot mai mult, la modele “ştiinţifice”, “matematice” pentru a-şi exprima concluziile, aspect vizibil chiar şi la nivel de limbaj Termeni precum “off line”, “on line”, “analiză în timp real” denunţă caracterul convergent al psiholingvisticii şi al ştiinţelor informaţiei Ultimele analize impun modelul de competiţie a lui Bates şi MacWhinney, conform căruia “formele limbilor naturale sunt create, guvernate, constrânse, dobândite şi utilizate în relaţie cu funcţiile comunicative” Prin recunoaşterea existenţei achiziţiilor personale, a unor proprietăţi informaţionale la nivelul fiecărui receptor, funcţie de varii factori, teoria este în concordanţă cu cercetările asupra efectelor mass-media, de la receptor la emiţător dar şi de la emiţător la receptor Sociolingvistica este abordată, la noi, de către Tatiana Slama-Cazacu; la fel, psiholingvistica, ca ştiinţă a manipulării Autoarea face prezentări de ansamblu extrem de utile, lucrările Domniei Sale fiind traduse în cinci limbi 2 5 Futurologii Deceniul al şaselea aduce o revoluţie în gândirea comunicaţională, prin întâlnirea dintre cibernetică şi abordarea empirico-funcţională, pe care se pliază şi metoda structurală Lucrările lui Marshall McLuhan, The Gutenberg Galaxy (1962) şi Understanding media (1964) au înscris studiile despre comunicare pe o direcţie considerată de mulţi ca utopică şi au făcut din autor un vizionar B Miège desprinde trei linii directoare în opera acestuia, împrumutate într-o oarecare măsură, de la Harold Innis: a) în comunicare, mijloacele de informare reprezintă mesajul real (the medium is the message); b) importanţa mediilor este raportată la istoria culturală a societăţilor; c) estomparea conflictelor de interese şi a puterii de intervenţie a forţelor sociale în evoluţia mijloacelor de informare Dar, teoria lui McLuhan este slăbită de atomizarea indivizilor, media fiind creditate cu capacitatea de a elimina deosebirile de clasă, de statut social, de cultură Satul global pare să îşi fi pierdut astăzi din farmecul şi puterea de atracţie generate acum mai bine de treizeci de ani Informatizarea generalizată din ultima perioadă a impus pe scena studiilor dedicate comunicării de masă o inversare a perspectivelor tradiţionale Pierre Lévy sesizează mutaţia la nivelul limbaj-calcul: “Informatizarea societăţii poate fi de acum concepută ca un efect istoric, ca un semn al preluării puterii calculului asupra limbajului, despuiat de suveranitatea sa ontologică” Mai tranşant, Lucien Sfez imaginează eliminarea întregului lanţ component al procesului de comunicare, de la emiţător şi receptor până la mesaj şi context Triumfătoare va fi simbolistica, prin atenuarea şi confuzionarea dimensiunilor de reprezentare şi de expresie Gândirea comunicaţională nu poate fi în nici un fel disociată de factorul social sau de tehnicile de mediere “Informaţia are acum o valoare strategică, nu numai pentru activarea discuţiilor în sânul spaţiului public, ci mai ales pentru modernizarea societăţilor şi competiţia economică; tehnicile de comunicare, chiar ele, încep să reînnoiască tehnicile noastre intelectuale” O figură aparte face Régis Debray şi ştiinţa sa, intitulată mediologie Operele sale se sustrag oricărei bibliografii sau oricăror referenţi Ceea ce propune Debray reprezintă o dictatură a imaginii, din care verbalul sau scrisul sunt definitiv eliminate Televiziunea, eroul videosferei, “furnizează un flux de imagini fără sintaxă, o grilă de programe fără legătură discursivă, care juxtapune fără să ierarhizeze, fără să totalizeze, fără să distingă Mica lucarnă este onirică, repetitivă, selectivă; ea reuneşte principiul plăcerii şi al realităţii Ea îşi programează dinainte programatorii” Datorită privatizării privirii, imaginile se desimbolizează, astfel încât autorul îşi concentrează demersul pe rolul şi pe randamentul mijloacelor de transmitere, în fruntea cărora se află încă televiziunea: “Polul comunicării este mai puternic decât polul informaţiei, precum audiovizualul care leagă mai mult învinge tiparul care dezleagă mai bine În timpul războiului din Golf, am participat, lipiţi de micul ecran, intens, dar n-am învăţat nimic Şi pe bună dreptate Comunicarea linişteşte, informaţia deranjează” O propozitie demnă de a fi reţinută şi care permite mai buna înţelegere a invaziei de talk-show-uri, de emisiuni distractive (family show) din grilele de programe tv, de la noi şi de oriunde: comunicarea linişteşte, informaţia deranjează! Managementul informaţional ierarhizează, ca pe oricare marfă, informaţiile, conform unor valori strategice De cele mai multe ori, ceea ce conferă valoare informaţiei comunicate are un caracter marcat publicitar, informaţiile necomunicate generând pierderi şi dezechilibre Pentru mulţi cercetători, astăzi, distincţia între informaţie şi comunicare este crucială În general, informaţia este considerată ca fiind conţinută de comunicare Jean Meyriat vede informaţia nu ca pe un lucru dobândit, ci ca pe o modificare a stării de cunoaştere a celui care o primeşte; ea nu poate fi închipuită decât comunicată, altfel nedistingându-se cu nimic de cunoaştere Pe scurt, acţiunea de comunicare prelungeşte viaţa informaţiei, făcând-o să circule Gândirea comunicaţională se prefigurează a ceda locul celei computaţionale, artificiale în viziunea lui Lucien Sfez Dar, reducerea distanţelor dintre sistemul uman şi inteligenţele artificiale trebuie operată în limitele unor parametri bine definiţi: identitatea mesajelor şi a sensurilor generate de dispozitivele electronice, integrarea socială a tehnicilor, identificarea metodelor de scriere a mesajelor, noile lor dimensiuni sociologice, politice şi economice Există, desigur, şi reticenţe în contopirea arsenalurilor ştiinţelor informaticii şi comunicării Vechile discursuri, practici şi comportamente, exclusiviste, îşi văd ameninţată şi contestată tradiţia Dar, proiectul unei super-ştiinţe care să înglobeze ramuri şi discipline apropiate, susţinut de Norbert Wiener, Claude-Lévi-Strauss, R Barthes, Abraham Moles, Edgar Morin şi alţii nu are şanse să devină prea curând realitate Nu încă 2 6 Schema propusă de Francis Balle ISTORIA STUDIILOR ASUPRA MAS-MEDIA Tablou sincronic Spiritul timpului * Credinţa în progresul Luminilor, presa servindu-i ca instrument * Apogeul marilor cotidiene de informaţie generală * Rolul preponderent al ziarelor de opinie în dezbaterile politice * Presa şi radioul, instrumente ale Răului sau ale Binelui : instrumente de propagandă sau mijloace de informaţie şi cultură * Extinderea radioului pe cele două continente * (Construirea( socialismului în URSS şi ascensiunea barbariilor în EuropaStudii şi cercetări 1895, Gustave le Bon: Psihologia maselor (La Psychologie des foules) 1909, Charles Cooley : Organizarea Socială (Social Organization) 1922, Walter Lippmann: Opinia publică (Public opinion) + Împrumuturi din sociologia generală, psihologia opiniei şi observaţiei jurnalistice ÎN EUROPA Primii ani 1930: şcoala de la Frankfurt (Adorno, Marcuse, Horkheimer) 1937: crearea, la Paris, de către Fernand Terrou, a unui Institut de Ştiinţă a Presei (va deveni Institutul Francez de Presă în 1951) 1938: crearea, la Paris, de către Jean Stoezel, a Institutului Francez de Opinie Publică 1939, Serge Tcharkhotine: Violul mulţimilor de către propaganda politică (Le viol des foules par la propagande politique)Opiniile dominante * Progresul social şi cultural, datorită presei de informaţie şi ziarelor de opinie * Încrederea în dezvăluirea mecanismelor influenţei sociale * (Industrializarea( culturii (lipsa de spirit şi standardizarea acesteia) de către presă, radio şi cinema Exilul a numeroşi intelectuali evrei europeni către S U A Statele Unite rămân fidele idealului libertăţii de exprimare, pe care o asimilează posibilităţii, pentru utilizator, de a alege între ziare şi programe diferite * Europa, în special Franţa, visează să demistifice economia şi politica, graţie mijloacelor de informare * Războiul undelor face furori, în vreme ce Roosevelt trece drept un maestru în arta utilizării radioului * Presa şi radioul descoperă că sunt un mijloc de divertisment, cel puţin tot atât cât un mijloc de informare ÎN STATELE UNITE 1925, F H Lund: Psihologia credinţei (The Psychology of Belief), Carl Hovland: lucrări de psihologie experimentală asupra influienţei 1940, Paul Lazersfeld: Radioul şi Pagina tipărită (Radio and the PrinterPage) 1941, Herta Herzog: Audienţa foiletoanelor (L(audience des feuilletons) 1943, Jean Stoetzel: Teoria opiniilor (Théorie des opinions) 1944, Paul Lazarsfeld: Alegerea poporului (The People(s Choice) 1948, Harold D Lasswell: Comunicarea ideilor (The Communication of Ideas) 1949, Claude E Shannon: Teoria matematică a comunicării (The Mathematical Theory of Communication) 1954, Bernard Berelson: Votul, un studiu asupra formării opiniei în campania prezidenţială (Voting, a Study of Opinion Formation in a Presidential Campaign) 1955, Elihu Katz: Influenţa personală (Personal Influence) 1960, Joseph T Klapper: Efectele mas-media (The Effects of Mass Communication)* Dezvăluirea mecanismelor propagandei, cu scopul de a denunţa barbariile, din care au făcut principalul lor instrument * Convingerea unei lente impregnări a spiritelor de către marile mijloace de comunicare în masă Acţiunea lor este asimilată efectului unei injecţii, mobilizatoare sau anesteziante, într-o societate atomizată, divizată Dar această acţiune se exercită prin intermediul liderilor de opinie Din partea cercetărilor ştiinţifice se aşteaptă evaluarea influenţei mass-mediei asupra fiecărui individ în parte, asupra opiniilor, comportamentelor şi dorinţelor sale Spiritul timpului * Alegerea lui Kennedy, în 1960, atribuită televiziunii * Rolul crescând al radioului în politică şi rolul său neaşteptat în ascensiunea culturii adolescente * Se răspândeşte voinţa de a face din televiziune instrumentul creşterii economice şi al schimbării sociale * Internaţionalizarea crescândă a comunicării, a speranţelor şi neliniştilor sale * Acuzaţia adusă marilor grupuri media, de stânga şi de dreapta * Discursul inginerilor privind noile media Interactivitatea contra media de difuziune Studii şi cercetări 1959, 1961: Avertismentele lui Katz şi ale lui Schramm, denunţând tirania din schema Lasswell completate de: 1963, Jean Cazeneuve: Sociologia radio-televiziunii (Sociologie de la radio-télévision) 1962, Jacques Ellul: Propagande (Propagandes) 1964, Marshall McLuhan: Pour comprendre les médias (Pentru a înţelege presa) 1966, Publicarea concluziilor lui Edward A Shils şi Morris Janowitz asupra afacerii Wehrmacht 1970, Jean Cazeneuve: Les pouvoirs de la télévision (Puterile televiziunii) 1970, 1972, Pierre Schaeffer: Aparatele de comunicat (Les machines à comuniquer) tomurile I şi II 1971, Abraham Moles: Sociodinamica culturii (Sociodinamique de la culture) 1972, Jean – Louis Servan Schreiber: Puterea de a informa (Le pouvoir d’informer) 1972, Jean Cazeneuve: Societatea ubicuităţii (La société de l(ubiquité) 1974, Jean Cazeneuve: Omul telespectator (L(homme téléspectateur) * Supravieţuirea problematicilor create de psihologia socială, şi, în contradicţie, denunţarea declinului unei culturi devenite marfă * Lucrări de cercetare aplicată, pentru publicitate şi politică, comunicarea fiind considerată, adesea, drept o tehnică şi nu o artă Studiile juridice şi economice asupra media sunt din nou în vogă Opiniile dominante * Denunţarea, nu numai a propagandei, ci şi a (culturii de masă( * Răspândirea ideii unei rezistenţe foarte inegale a oamenilor în faţa uniformităţii unei culturi de acum înainte planetare * Creşte interesul pentru regimul media, cu speranţa distanţării de spectrul gulagului electronic şi apropierii de satul global * Dezvăluirea mijloacelor de informare şi dezinformare ale glastnosti-ului şi ale limbii de lemn * Denunţarea insignificanţei programelor de televiziune, ca urmare a internaţionalizării culturii declanşate 